
RANGOS DARBŲ SUTARTIES SĄLYGOS

2024 m. …........……….    d.
Utena

Utenos rajono savivaldybės administracija, įstaigos kodas 188710442, atstovaujama administracijos direktoriaus .............................................., veikiančio pagal administracijos nuostatus, toliau vadinama  „Užsakovu“, ir  .....................,  įmonės kodas ................., atstovaujama  ................ ...........................,  veikiančio pagal ..............., toliau vadinama  „Rangovu“, o kiekvienas atskirai - „Šalimi“, sudarė šią Rangos darbų sutartį (toliau - Sutartis):

SUTARTIES SĄVOKOS

Darbai – darbai, kuriuos pagal Sutartį privalo atlikti Rangovas arba Subrangovai. Darbų vykdymą, įskaitant visus mokesčius ir kitas Rangovo patiriamas su Sutarties vykdymu susijusias išlaidas, įskaitant išlaidas dėl elektroninių sąskaitų faktūrų ir kitų atsiskaitymo dokumentų pateikimo. 
Paslaugos – visos paslaugos nurodytos techninėje specifikacijoje – užduotyje kurios būtinos Sutarčiai atlikti.  
Darbų perdavimo - priėmimo aktas – dokumentas, įforminantis Darbų perdavimą - priėmimą, juos užbaigus.
Užsakovo darbo diena - bet kuri savaitės diena nuo pirmadienio iki penktadienio imtinai, išskyrus tuos atvejus, kai pagal Lietuvos Respublikos teisės aktus tokia savaitės diena yra pripažįstama švenčių diena. 
Užsakovo darbo valandos – darbo dienomis pirmadienį–ketvirtadienį nuo 8.00 val. iki 17.00 val., penktadienį nuo 8.00 val. iki 15.45 val. Šioje Sutartyje numatyti Darbai vykdomi darbo valandomis, išskyrus tuos atvejus, kai Sutartyje numatyta kitaip. 
Įgaliotieji asmenys – Šalių atstovų, įgaliotų užsakyti, perduoti ir priimti darbus bei pateikti pretenzijas, sąrašas.
Rangovas – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, atliekanti pagal šią Sutartį darbus.
Raštu reiškia bet kokią informacijos išraišką žodžiais arba skaičiais, kurią galima perskaityti, atgaminti ir perduoti. Šis terminas apima ir elektroninėmis priemonėmis perduotą ir saugomą informaciją.
Subrangovas - ūkio subjektas, Rangovo nurodytas pasiūlyme viešajam pirkimui  ir/ar Sutartyje kaip Subrangovas, kuriam paskirta vykdyti dalį Darbų.
Pradinės sutarties vertė – pradinėje sutartyje nurodyta sutarties kaina be PVM. Į pradinės sutarties vertę neįtraukiama ta vertė, kuri gali atsirasti dėl pirkimo dokumentuose ir sutartyje numatytų pasirinkimo galimybių (sutarties termino, perkamų kiekių, apimties, objekto pakeitimų ir pan.) Pradinės sutarties vertė nekinta per visą sutarties vykdymo laikotarpį, išskyrus kai sutarties vertė peržiūrima pagal joje nurodytas kainų peržiūros sąlygas.
Sutarties kaina – suma, kuri turi būti sumokėta Rangovui už savalaikį, tinkamą bei pagal Sutartį atliktą darbą.
Kitos vartojamos sąvokos atitinka sąvokas vartojamas Lietuvos Respublikos civiliniame kodekse, Lietuvos Respublikos statybos įstatyme ir Lietuvos Respublikos viešųjų pirkimų įstatyme.

1. SUTARTIES OBJEKTAS, DALYKAS IR TERMINAI

1.1. Sutarties pavadinimas – Utenos rajono vietinės reikšmės viešųjų kelių su žvyro danga paprastojo remonto ir priežiūros darbai.

1.2. Sutarties dalykas – Rangovas per Sutartyje nustatytą terminą turi atlikti Utenos rajono vietinės reikšmės viešųjų kelių su žvyro danga paprastojo remonto ir priežiūros darbus, parengti statinių paprastojo remonto aprašus (toliau - Darbai), o Užsakovas – už tinkamai atliktus Darbus sumokėti. 
1.3. Sutarties pradžia – Sutarties įsigaliojimo diena.
1.4. Sutartis įsigalioja nuo Sutarties Šalių pasirašymo ir užregistravimo Užsakovo dokumentų valdymo sistemoje dienos ir galioja iki visiškų sutartinių įsipareigojimų įvykdymo. 
1.5. Darbų atlikimo terminas: Bendra Darbų vykdymo trukmė - 24 mėnesiai nuo Sutarties įsigaliojimo dienos, pagal faktinį Užsakovo poreikį, Sutarties priede Nr. 1 nurodytus terminus ir užsakymo pateikimo tvarką. Į šį laikotarpį neįskaitomas rangos darbų atlikimo sustabdymo laikotarpis, kuris prasideda gruodžio 15 d. ir baigiasi kitų metų kovo 15 d. Apie darbų stabdymą ir jų tęsimą Užsakovas informuoja Rangovą raštu. Konkretaus Darbų užsakymo įvykdymo terminas - nurodytas Sutarties sąlygų priede Nr. 1 ,,Techninė specifikacija - užduotis“, kuris yra neatskiriama šios Sutarties dalis. 
1.6. Jei esant technologinei pertraukai jos metu Rangovui raštiškai pavedami Darbai pagal Sutartį, tokiu atveju šie vykdomi darbai įskaitomi į darbų atlikimo terminą.
1.7. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantijos naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui. 
 

2. SUTARTIES ĮKAINIAI IR KAINA. ATSISKAITYMO TVARKA

2.1. Pradinės sutarties vertė - 471 000,00 Eur (keturi šimtai septyniasdešimt vienas tūkstantis eurų, 00 ct) be PVM.
2.2. Šiai Sutarčiai taikoma fiksuoto įkainio kainodara. Užsakovas už faktiškai ir tinkamai atliktus, Sutarties priede Nr. 1 nurodytus darbus (paslaugas), apmokės pagal lentelėje nurodytus fiksuotus įkainius (toliau - Darbų įkainiai):
	Eil. Nr.
	Darbo pavadinimas
	Mato vnt.
	Įkainis už mato vnt., Eur be PVM
	Įkainis už mato vnt., Eur su PVM

	1. 
	Paprastojo remonto aprašo parengimas
	vnt.
	
	

	2. 
	Kelio ašinės linijos ir kelio juostos nužymėjimas trasoje
	km
	
	

	3. 
	Želdinių (krūmų) kirtimas
	100 m2
	
	

	4. 
	Kelmų šalinimas
	10 vnt.
	
	

	5. 
	Užslinkusio grunto griovyje pašalinimas, šlaitų planiravimas
	km
	
	

	6. 
	Griovio ar užaukštėjusių kelkraščių kasimo ekskavatoriumi ir iškasto grunto paskleidimo darbai
	1000 m3
	
	

	7. 
	Kelių griovių atstatymas (kasimas) ekskavatoriumi, pakrovimas į savivarčius, vežiojimas iki 3 km ir darbas sąvartoje
	1000 m3
	
	

	8. 
	Kelkraščio išorinės briaunos atstatymas, naudojant greiderį
	km
	
	

	9. 
	Kelkraščių iš birių medžiagų paaukštėjimų pašalinimo paskleidžiant kelio dangoje darbai
	1 km/
1 pravažiavimas
	
	

	10. 
	Skaldos pagrindo sluoksnio iš nesurištojo mineralinių medžiagų mišinio įrengimas
	1 m3
	
	

	11. 
	Sluoksnio iš nesurištojo mineralinių medžiagų mišinio įrengimas
	1 m3
	
	

	12. 
	Skersinių nuolydžių taisymas nepridedant naujų medžiagų
	1000 m2
	
	

	13. 
	Nusidėvėjusio sluoksnio atnaujinimas  
	1000 m2
	
	

	14. 
	Keičiant sluoksnio storį, kiekvienam kitam  cm pridėti (ar atimti)
	1000 m2
	
	

	15. 
	Sąnašų pašalinimas iš pralaidų vamzdyno
	vnt.
	
	

	16. 
	Pralaidos žiedų sandūrų pažaidų šalinimas  
	vnt.
	
	

	17. 
	Signalinių stulpelių pastatymas
	vnt.
	
	

	18. 
	Pralaidos įrengimas iš gofruotų plastikinių vamzdžių 300 mm skersmens vamzdžių
	m
	
	

	19. 
	Pralaidos įrengimas iš gofruotų plastikinių vamzdžių 400 mm skersmens vamzdžių
	m
	
	

	20. 
	Pralaidos įrengimas iš gofruotų plastikinių vamzdžių 600 mm skersmens vamzdžių
	m
	
	

	21. 
	Pralaidos įrengimas iš gofruotų plastikinių vamzdžių 800 mm skersmens vamzdžių
	m
	
	

	22. 
	Pralaidos įrengimas iš gofruotų plastikinių vamzdžių 1000 mm skersmens vamzdžių
	m
	
	

	23. 
	Topografinė nuotrauka (po statybos darbų)
	vnt.
	
	


Sutarties vykdymo metu bus apmokama už faktiškai atliktus darbus. 
2.3. Į Darbų įkainį įeina darbo jėgos, mechanizmų, darbo ir medžiagų kaina, mokesčiai, draudimo, transportavimo ir visos kitos išlaidos, kurios Rangovui priklauso pagal Lietuvos Respublikos įstatymus ir kitus teisės aktus bei šios Sutarties nuostatas.
2.4. Sutarties kaina, kurią Užsakovas turės sumokėti Rangovui, priklauso nuo vykdant Sutartį užsakytų atlikti ir tinkamai atliktų Darbų apimties, bet neturi viršyti - 471 000,00 Eur (keturi šimtai septyniasdešimt vieną tūkstantį eurų, 00 ct) be PVM. Užsakovas neįsipareigoja įsigyti darbų (paslaugų) už visą nurodytą Sutarties kainą. Sutarties kaina yra maksimali suma, už kurią Užsakovas gali įsigyti darbų (paslaugų) Sutarties 2.2 punkte nustatytais Darbų įkainiais. Išankstinis mokėjimas už atliktus darbus nenumatomas. 
2.5. Sutarties 2.2 punkte nurodyti Darbų įkainiai Sutarties galiojimo laikotarpiu gali būti peržiūrimi nustatytais atvejais:
2.5.1. kai teisės aktais pakeičiamas Darbams taikomas PVM tarifo dydis, Darbų įkainio (-ių) perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Darbų įkainio (-ių) pasikeitimas, susietas su PVM pasikeitimu, įforminamas papildomu dvišaliu Užsakovo ir Rangovo pasirašomu susitarimu ir taikomas atliktiems Darbams apmokėti po susitarimo pasirašymo dienos. Papildomas susitarimas sudaromas ne vėliau kaip per 15 (penkiolika) kalendorinių dienų nuo teisės akto, kuriuo keičiamas PVM dydis, įsigaliojimo dienos.
2.5.2.  dėl kainų lygio pokyčio. Sutarties galiojimo metu Sutarties Šalis turi teisę inicijuoti Sutartyje numatyto Darbų įkainio (-ių) perskaičiavimą (keitimą). Peržiūros momentas yra Šalies prašymo kitai Šaliai peržiūrėti Darbų įkainį (-ius) gavimo diena. Rangovui mokėtinos sumos už Statybos darbus gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo statybos sąnaudų elementų kainų indekso, labiausiai atitinkančio Objekto rūšį (Statinių pagal tipą klasifikatorius (CC), reikšmė pakinta daugiau kaip 0,05, t. y. kai Indekso pokyčio koeficientas yra didesnis nei 1,05 .
2.5.2.1. Darbų įkainis perskaičiuojamas dėl Indekso pokyčio, Darbų įkainį padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur:  
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
Laikotarpis yra bet koks laikotarpis, kurio pradžia yra ne ankstesnė, negu Sutarties įsigaliojimo diena, pabaiga - ne vėlesnė, negu paskutiniojo Atliktų darbų akto pagal Sutartį sudarymo diena.
2.5.2.2. Šalys sudaro Susitarimą dėl Darbų įkainio (-ių) perskaičiavimo per 10 darbo dienų nuo Šalies prašymo kitai Šaliai perskaičiuoti Darbų įkainį (-ius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą Darbų įkainį, perskaičiuotą Pradinės sutarties vertę, perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) (jeigu draudimas privalomas pagal teisės aktus) bei kitą perskaičiavimui reikšmingą informaciją.
2.5.2.3. Po to, kai Šalys sudaro Susitarimą dėl Darbų įkainio (-ių) perskaičiavimo, perskaičiuotas Darbų įkainis (-iai) taikomas (-i) darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti Darbų įkainį (-ius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotu Darbų įkainiu (-iais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotas Darbų įkainis (-iai).
2.5.2.4. Darbų įkainio (-ių) peržiūra gali būti atliekama ne anksčiau nei po 6 (šešių) mėnesių po Sutarties įsigaliojimo dienos ir po to Sutarties kaina gali būti peržiūrima ne dažniau negu kas 6 mėnesius. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
[bookmark: _Hlk183769951]2.5.2.5. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstiems darbams Darbų įkainis (-iai) neperskaičiuojamas (-i) dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojamas (-i) dėl kainų lygio kritimo (kai Indekso pokyčio koeficientas yra mažesnis nei 0,95).
2.6. Užsakovas už faktiškai ir tinkamai atliktus Darbus (Darbų dalį) pagal Sutartį kiekvieną mėnesį sumoka per 30 (trisdešimt) kalendorinių dienų nuo Darbų perdavimo-priėmimo akto pasirašymo ir elektroninės sąskaitos faktūros arba kitų atsiskaitymo dokumentų gavimo dienos. Elektroninėje sąskaitoje faktūroje arba kituose atsiskaitymo dokumentuose turi būti nurodyta Darbų pavadinimas, jų apimtis, įkainis, atliktų Darbų kaina su PVM, Sutarties data, numeris:
2.6.1. Elektroninė sąskaita faktūra, atitinkanti Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Rangovo gali būti pateikiama per informacinę „SABIS“;
2.6.2. Europos elektroninių sąskaitų faktūrų standarto neatitinkanti elektroninė sąskaita faktūra Rangovo privalo būti pateikiama, naudojantis informacinės sistemos „SABIS“ priemonėmis.
[bookmark: _Hlk158116764]2.6.3. Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis.
2.7. Užsakovas turi teisę sulaikyti apmokėjimą arba gražinti elektroninę sąskaitą  faktūrą ar kitą atsiskaitymo dokumentą, jei elektroninėje sąskaitoje faktūroje ar kitame atsiskaitymo dokumente nurodyta neteisinga Darbų kaina, įkainis, Darbų sudėtis, Sutarties data ar numeris, jei sąskaitos faktūros ar kito atsiskaitymo dokumento Užsakovas negali priimti ir apdoroti naudojantis informacinės sistemos „SABIS“ priemonėmis (kol bus išsiaiškinta su Rangovu).
2.8. Užsakovas už atliktų Darbų dalį Rangovui atsiskaito mokėjimo pavedimu į Rangovo nurodytą atsiskaitomąją sąskaitą.

3. ŠALIŲ TEISĖS IR PAREIGOS

3.1. Užsakovas turi teisę:
3.1.1. Tikrinti atliekamų Darbų atlikimo eigą, kiekį ir kokybę;
3.1.2. Reikalauti, kad Rangovas Darbus vykdytų laikydamasis norminių statybos dokumentų reikalavimų; 
3.1.3. Tikrinti, ar Rangovas darbus vykdo laikydamasis ir taikydamas aplinkos apsaugos vadybos sistemos standartus/ar Darbai vykdomi pagal pirkimo dokumentuose/Sutartyje nustatytus aplinkos apsaugos kriterijus, jeigu tokie buvo nustatyti.
3.2. Užsakovas įsipareigoja:
3.2.1. priimti tinkamai ir laiku atliktus ir priduotus Darbus ir sumokėti Rangovui sutartyje sulygtą užmokestį;
3.2.2. Užsakovo atsakingas atstovas Darbų perdavimo-priėmimo aktą per 5 darbo dienas nuo Darbų perdavimo-priėmimo akto gavimo dienos patikrina, suderina su Rangovu ir pasirašo jį, išskyrus atvejus, jeigu:
3.2.2.1. kokie nors Rangovo atlikti Darbai neatitinka Sutarties 1.2 punkto nuostatų. Tokiu atveju Užsakovas turi reikalauti Rangovo pateikti pakoreguotą Darbų perdavimo-priėmimo aktą atitinkamai sumažinant arba padidinant suteikiamų Darbų dalies sudėtį; ir (arba)
3.2.2.2. Rangovas pagal Sutarties nuostatas neatliko arba netinkamai atliko kokią nors Darbų sudėtinę dalį arba Sutarties įsipareigojimą, apie kurį jam tinkamai buvo pranešęs Užsakovas. Tokiu atveju Užsakovas turi reikalauti pašalinti per 5 (penkias) darbo dienas nustatytus Darbų trūkumus; ir (arba) 
3.2.2.3. Užsakovas motyvuotai raštu atmeta pateiktą Darbų perdavimo-priėmimo aktą.
3.2.3. Jeigu Užsakovas per Sutarties 3.2.2. punkte nustatytą terminą Rangovo pateikto Darbų perdavimo-priėmimo akto nepatvirtina ir nepateikia jo nepatvirtinimo priežasčių, laikoma, kad Rangovas pateiktame Darbų perdavimo-priėmimo akte nurodytą konkrečią Darbų dalį atliko tinkamai;
3.2.4. Rangovui pabaigus Darbus, pagal aktą priimti Darbus iš Rangovo;
3.2.5. Suteikti Rangovui visą turimą informaciją ir duomenis, reikalingus Darbams atlikti.
3.3. Rangovas turi teisę:
3.3.1. Naudotis Lietuvos Respublikos statybos įstatymo 18 straipsnyje numatytomis Rangovo teisėmis;
3.4. Rangovas įsipareigoja:
3.4.1. Savo jėgomis ir rizika kokybiškai atlikti Darbus ir perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka; 
3.4.2. Pradėti Darbus ne vėliau kaip per 5 (penkias) darbo dienas arba kitu suderintu abiems Šalims priimtinu terminu po Užsakovo pateikto raštiško Darbų užsakymo, kuriame nurodoma Darbų atlikimo vieta ir apimtis ir juos vykdyti nepertraukiamai,  kol bus atlikti užsakyme nurodyti Darbai ir perduoti Užsakovui.
3.4.3. Vykdyti darbus pagal Sutartį, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad darbų priėmimo metu darbai atitiks Sutartyje nustatytas savybes, normatyvinių statybos dokumentų reikalavimus, bus atlikti be klaidų, kurios panaikintų arba sumažintų jų vertę.
3.4.4. Deramai laikytis darbų saugos, aplinkos saugos reikalavimų, gaisrinės saugos taisyklių, neteršti aplinkos, atsakyti už objekto bei inžinerinės infrastruktūros apsaugą bei išsaugojimą. Savo lėšomis įrengti laikinus aptvėrimus (jei reikalinga), o baigus darbus juos išardyti.
3.4.5. Iki Darbų pradžios, bet ne vėliau kaip per 5 (penkias) darbo dienas nuo Sutarties įsigaliojimo dienos paskirti darbų vadovą ir apie tai raštu informuoti Užsakovą. 
3.4.6. Darbų vykdymui naudoti Lietuvos Respublikos įstatymais nustatyta tvarka sertifikuotas medžiagas;
3.4.7. Nuolat palaikyti tvarką Darbų vykdymo teritorijoje. Atliekant Darbus medžiagas tinkamai sandėliuoti;
3.4.8. Nedelsiant, bet ne vėliau kaip per 3 darbo dienas informuoti Užsakovą apie pasikeitusias aplinkybes, susijusias su Sutarties vykdymu;
3.4.9. Be atskiro raštiško Užsakovo sutikimo neperleisti tretiesiems asmenims savo teisių ir pareigų, atsiradusių iš šios Sutarties bei susietų su Darbų atlikimu;
3.4.10. Atlikus einamojo mėnesio Darbų dalį, Rangovas pateikia Užsakovui Darbų perdavimo-priėmimo aktą, kuriame nurodo atliktų Darbų kiekius. 
3.4.11. Vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus;
3.4.12. Užtikrinti pirkimo dokumentuose/Sutartyje nustatytų aplinkos apsaugos vadybos sistemos standartų taikymą ir laikymąsi;
3.4.13.  Kad Sutartį vykdys tik tokią teisę turintys asmenys, jeigu Rangovo kvalifikacija dėl teisės verstis atitinkama veikla nebuvo tikrinama arba buvo tikrinta ne visa apimtimi.
3.4.14. Savo sąskaita ištaisyti darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų. Taip pat savo sąskaita ištaisyti atliktų darbų trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant objekto garantiniam laikotarpiui, Užsakovui pateikus raštišką pretenziją, ne vėliau kaip per 14 darbo dienų, jeigu dėl defekto pobūdžio jie neturi būti pašalinti anksčiau.
3.5. Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
3.6. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas po Sutarties įsigaliojimo arba naujų Subrangovų pakeitimo (pasitelkimo) dienos. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus.

4. ŠALIŲ ATSAKOMYBĖ

[bookmark: _Hlk163478254]4.1. Jeigu Rangovas dėl savo kaltės vėluoja pradėti atlikti Darbus Sutarties 3.4.2. punkte nurodytu terminu, Užsakovas surašo vienašalį Darbų atlikimo vėlavimo aktą, o Rangovas moka baudą, lygią 200 Eur už kiekvieną darbo dieną nuo termino pradėti vykdyti darbus pabaigos. Bauda skaičiuojama iki darbų pagal užsakymą pradžios. Jeigu Rangovas pažeidžia šį punktą daugiau nei tris kartus ir jam už kiekvieną pažeidimą yra pritaikyta bauda, tai laikoma esminiu Sutarties pažeidimu, dėl kurio Užsakovas įgyja teisę vienašališkai nutraukti Sutartį Sutarties 6.1 punkto nuostatų pagrindu.
4.2. Rangovas, vykdydamas Darbus, turi užtikrinti pirkimo dokumentuose/Sutartyje nustatytų aplinkos apsaugos vadybos sistemos standartų taikymą ir laikymąsi. Jei Rangovo sertifikato (atsižvelgiant, koks dokumentas buvo pateiktas kartu su pasiūlymu) galiojimas baigiasi iki darbų, kuriems turi būti taikomi aplinkos apsaugos vadybos sistemos reikalavimai, vykdymo laikotarpio pabaigos, Rangovas privalo pratęsti turimą sertifikatą arba pateikti naują nepriklausomos įstaigos išduotą sertifikatą ir pateikti jį Užsakovo atstovui, nurodytam Sutarties 5.9 papunktyje, ne vėliau kaip iki turimo aplinkos apsaugos vadybos sistemos sertifikato (atsižvelgiant, koks dokumentas buvo pateiktas kartu su pasiūlymu) galiojimo pabaigos. Rangovas, Užsakovui paprašius, per 5 darbo dienas turi pateikti ataskaitą, patvirtinančią, kad Rangovas, atlikdamas Darbus, taiko nustatytus aplinkos apsaugos vadybos sistemos reikalavimus. Nustačius, kad Rangovas nesilaiko šio punkto nuostatų, skiriama 1000 Eur dydžio bauda už kiekvieną atvejį. Jeigu Rangovas pažeidžia šį punktą daugiau nei 2 (du) kartus ir jam už kiekvieną atvejį yra pritaikyta bauda, tai laikoma esminiu Sutarties pažeidimu, dėl kurio Užsakovas įgyja teisę vienašališkai nutraukti Sutartį Sutarties 6.1 punkto nuostatų pagrindu.
4.3. Jeigu Rangovui nesumokama Sutarties 2.6. punkte nurodytu terminu, tai Rangovui Užsakovas moka delspinigius, kurių dydis – 0,02 % nuo laiku neapmokėtos sumos per dieną. Delspinigiai pradedami skaičiuoti kitą dieną nuo Sutarties 2.6. punkte nurodyto termino pabaigos ir skaičiuojami iki visiško mokėjimo įsipareigojimų įvykdymo dienos.
4.4. Jeigu Rangovui pagal šią Sutartį yra paskaičiuota bauda ir Rangovas per 14 dienų nuo reikalavimo išsiuntimo dienos jos nesumoka, Užsakovas turi baudą atskaityti iš sumų už atliktą Darbų dalį.
4.5. Sutarties Šalys sutarė, kad visi mokėjimai pagal šią Sutartį užskaitomi tokia tvarka: 
1) Bauda, delspinigiai; 2) mokėjimai už atliktą Darbą.
4.6. Delspinigių ar baudos pagal šios Sutarties numatytas sankcijas sumokėjimas neatleidžia Šalių nuo Sutarties įsipareigojimų vykdymo arba Sutarties pažeidimų pašalinimo.
4.7. Šalių atleidimas nuo šioje Sutartyje numatytų įsipareigojimų atsakomybės taikomas tik esant nenugalimos jėgos (force majeure) aplinkybėms, kurios nustatomos pagal Lietuvos Respublikoje galiojančius norminius aktus.

5.	KITOS SĄLYGOS

5.1. Sutartis (Darbai) laikoma tinkamai įvykdyta, kai Rangovas pateikia Užsakovui tinkamai ir laiku atliktus Darbus ir visus su Darbais susietus duomenis bei dokumentaciją, o Užsakovas juos priima ir pasirašo Darbų ir su jais susietų duomenų bei dokumentacijos perdavimo ir priėmimo aktą.
5.2. Už darbus, kuriuos Rangovas atliko savavališkai, nukrypdamas nuo Sutarties, neatlyginama.
5.3. Visi pranešimai, ataskaitos ir kitas susirašinėjimas, vykdant šią Sutartį, įteikiami Sutarties Šaliai pasirašyti arba siunčiami registruotu paštu.
5.4.  Jeigu keičiasi šią Sutartį pasirašiusių Šalių juridiniai adresai, banko sąskaitų numeriai ir (ar) kiti rekvizitai, tai Šalys nedelsiant privalo apie tai informuoti viena kitą. Šalis, neįvykdžiusi šio reikalavimo, negali reikšti pretenzijų ar atsikirtimų, kad kitos Šalies veiksmai, atlikti pagal  paskutinius jai žinomus rekvizitus, neatitinka sutarties sąlygų arba kad ji negavo pranešimų, siųstų pagal tuos rekvizitus.
5.5. Šalis, negalinti tinkamai ir nustatytais terminais vykdyti Sutarties, nedelsdama raštu praneša kitai Šaliai, o prireikus - ir kitiems suinteresuotiems subjektams.
5.6. Visi ginčai, kilę dėl šios sutarties, sprendžiami Šalių tarpusavio derybomis, remiantis sąžiningumo, protingumo, teisingumo principais.
5.7. Nepavykus pasiekti susitarimo derybų keliu, ginčai sprendžiami Lietuvos Respublikos įstatymų nustatyta tvarka.
5.8. Visoms pretenzijoms ar nesutarimams, kylantiems tarp šalių iš Sutarties arba kitų su ja susijusių teisinių santykių, taikoma Lietuvos Respublikos teisė.
5.9. Užsakovo asmuo, atsakingas už Sutarties vykdymą – Agnė Lazauskienė tel. +370 650 95008.
5.10. Rangovo atstovas, atsakingas už Sutarties vykdymą –  ......................, tel. +370 ..................
5.11. Rangovo atstovas, atsakingas už elektroninės PVM sąskaitos faktūros arba kito atsiskaitymo dokumento pateikimą - - [pareigos, vardas, pavardė, tel. Nr., el. paštas].
5.12. ................[subrangovo pavadinimas ir adresas].
*Pastaba: 5.12 punktas pildomas, jei pirkime dalyvauja subrangovai.
5.13. Sutarties vykdymo metu, Rangovas įsipareigoja Užsakovui pranešti apie keičiamus ar pasitelkiamus naujus (jeigu pasiūlyme buvo nurodyta galimybė pasitelkti nežinomus) subrangovus, ar jeigu raštu Rangovo subrangovai atsisako dalyvauti Sutarties vykdymo stadijoje. Kartu su informacija apie naujus subrangovus Rangovas pateikia ir subrangovo pašalinimo pagrindų, įtvirtintų Lietuvos Respublikos viešųjų pirkimų įstatymo 46 straipsnyje, nebuvimą ir kvalifikaciją patvirtinančius dokumentus (jei viešajame pirkime pašalinimo pagrindai ir/ar kvalifikacijos reikalavimai buvo taikyti). Tokiu atveju, jeigu subrangovo padėtis atitinka bent vieną Lietuvos Respublikos viešųjų pirkimų įstatymo 46 straipsnyje nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą minėtą subrangovą pakeistų kitu, reikalavimus atitinkančiu subrangovu. Subrangovo keitimas raštu suderinamas su už Sutarties vykdymą atsakingu asmeniu.
5.14. Šalių viena kitai pagal šią Sutartį suteikta informacija laikoma komercine paslaptimi, jei tai nurodoma ją perduodant.
5.15. Šalys įsipareigoja neatskleisti komercinių paslapčių, informacijos tretiesiems asmenims, išskyrus Lietuvos Respublikos įstatymų nustatytais atvejais. Šiais atvejais Šalis, kuri privalo atskleisti komercines paslaptis ir/arba informaciją, įsipareigoja nedelsiant informuoti apie tai kitą Sutarties Šalį.
5.16. Ši Sutartis sudaryta 1 (vienu) egzemplioriumi lietuvių kalba ir Šalių pasirašoma kvalifikuotu elektroniniu parašu. Jeigu Sutartis bus pasirašoma fiziniu parašu, tuomet sudaroma 2 (dviem) egzemplioriais, turinčiais vienodą teisinę galią, po vieną kiekvienai Šaliai. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
5.17. Šiuo Šalys patvirtina, kad Sutartį perskaitė, suprato jos turinį ir pasekmes, Sutarties nuostatos atitinka Sutarties Šalių valią ir tikslus bei pasirašė Sutartį nurodyta data.
5.18. Sutarties Šalys susitarė, kad ši Sutartis yra vieša.
5.19. Sutarties sąlygos Sutarties galiojimo laikotarpiu gali būti keičiamos tik Sutartyje ir Viešųjų pirkimų įstatymo 89 straipsnyje nurodytais atvejais. Šalis, inicijuojanti Sutarties pakeitimą, pateikia kitai Šaliai raštišką prašymą keisti Sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų kopijas. Šalims nesutarus dėl Sutarties sąlygų keitimo, Sutartis nekeičiama. Šalims tarpusavyje susitarus dėl Sutarties sąlygų keitimo, Sutarties keitimai įforminami Šalių papildomu susitarimu, kuris yra neatskiriama Sutarties dalis.

6. SUTARTIES PAŽEIDIMAS IR NUTRAUKIMAS
6.1. Užsakovas turi teisę vienašališkai nutraukti Sutartį, Sutartyje ir Lietuvos Respublikos viešųjų pirkimų įstatymo 90 straipsnio nustatyta tvarka ir pagrindais, apie tokį Sutarties nutraukimą pranešdamas Rangovui prieš 14 (keturiolika) dienų.
6.2. Sutarties šalys gali nutraukti Sutartį šalių raštišku susitarimu arba LR Civilinio kodekso nustatyta tvarka.
6.3. Rangovas turi teisę vienašališkai nutraukti Sutartį, apie tai įspėdamas Užsakovą raštu prieš 30 dienų, jeigu Užsakovas visiškai nevykdo savo įsipareigojimų, numatytų Sutarties 3.2.1 punkte.

7. GINČAI
7.1. Sutarties Šalys visus ginčus sprendžia derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka.
8. NENUGALIMA JĖGA (force majeure)
8.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
8.2. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
8.3. Sutartis baigiasi kitos Šalies reikalavimu, kai ją įvykdyti kitai šaliai neįmanoma dėl nenugalimos jėgos (force majeure). 

9. SUTARTIES PRIEDAI
9.1. Priedas yra neatskiriama šios Sutarties dalis. 
Šios Sutarties priedai:
9.1.1. priedas Nr. 1 – Techninė specifikacija - užduotis ,,Utenos rajono vietinės reikšmės viešųjų kelių su žvyro danga paprastojo remonto ir priežiūros darbai“, 5 lapai;
9.1.2. priedas Nr. 2 – Atliktų darbų aktas, 1 lapas;
9.1.3. priedas Nr. 3 – Atliktų darbų ir išlaidų apmokėjimo pažyma, 1 lapas;
9.1.4. priedas Nr. 4 – Darbų perdavimo – priėmimo aktas, 1 lapas.
 


10. ŠALIŲ REKVIZITAI

Užsakovas	                                                                      Rangovas
Utenos rajono savivaldybės administracija
Utenio a. 4, 28503 Utena
Įstaigos kodas: 188710442
Ne PVM mokėtoja
A. s. LT95 4010 0510 0560 0727
Luminor Bank AS Lietuvos skyrius
Banko kodas 40100
Tel. Nr. +370 389 61620
El. p. info@utena.lt 


Administracijos direktorius
...................................... 	
___________________				___________________
(parašas, data)                 A.V.     			(parašas, data)         A.V.	








Priedas Nr. 1
TECHNINĖ SPECIFIKACIJA – UŽDUOTIS
UTENOS RAJONO VIETINĖS REIKŠMĖS VIEŠŲJŲ KELIŲ SU ŽVYRO DANGA PAPRASTOJO REMONTO IR PRIEŽIŪROS DARBAI

1. Pirkimo objektas: Utenos rajono vietinės reikšmės viešųjų kelių su žvyro danga paprastojo remonto ir priežiūros darbai (toliau – darbai).
2. Užsakovas: Utenos rajono savivaldybės administracija, Utenio a. 4, LT – 28503, Utena.
3. Statybos rūšis – paprastojo remonto ir priežiūros darbai.
4. Statinių kategorija - nesudėtingieji statiniai (I ir II grupės).
5. Inžinerinio statinių grupė – susisiekimo komunikacijos, pogrupis – keliai.
6. Statybos vieta – Utenos r. sav. teritorija.
7. Statybos tikslas: pagal pateiktą darbų užsakymą atlikti viešojo kelio (ruožo) priežiūros darbus ir/arba paprastojo remonto darbus, parengiant paprastojo remonto darbų aprašą. Atliekant darbus bus atstatomas kelio profilis, dangos konstrukcijos sluoksniai, vandens nuvedimas, ir parengiama išpildomoji dokumentacija. 
8. Remontuojami viešieji keliai (ruožai), kurių važiuojamosios dalies plotis nuo 3,50 iki 6,0 m. 
9. Įgyvendinant statybos tikslą numatomų atlikti darbų aprašymai:
	Eil. Nr.
	Darbų pavadinimas
	Mato vnt.
	Darbų aprašymas

	9.1.
	Želdinių (krūmų) kirtimas
	100 m2
	Želdinių, kurių skersmuo ne didesnis nei 19 cm pločio, ir krūmų iškirtimas žemės sankasos šlaituose ir grioviuose.
Darbo procesas: 
- Iškirsti krūmus rankiniu ar mechanizuotu būdu.
- Pakrauti į krovininį automobilį, išvežti ir utilizuoti. 

	9.2.
	Kelmų šalinimas
	10 vnt.
	Iki 19 cm skersmens kelmų šalinimas.
Darbo procesas:
- kelmų atkasimas, rovimas mechanizuotu būdu arba frezavimas. Susidariusių atliekų utilizavimas;
- duobių užpylimas išrovus kelmus.

	9.3.
	Užslinkusio grunto griovyje pašalinimas, šlaitų planiravimas
	km
	Griovio profiliui atkurti mechanizuotu būdu.
Darbo procesas:
- griovio profilio nužymėjimas, pastatant šlaitinukus;
- profilio atkūrimas, užslinkusį gruntą išstumiant mechanizuotai;
- išstumto grunto išlyginimas;
- griovio nuolydžio patikrinimas.

	9.4.
	Grunto kasimo ekskavatoriumi ir iškasto grunto paskleidimo buldozeriu darbai
	100 m3
	Griovių, užaukštėjusių kelkraščių ir kt. kasimas ekskavatoriumi ir iškasto grunto paskleidimas buldozeriu.

	9.5.
	Kasimas ekskavatoriumi, pakrovimas į savivarčius, vežiojimas iki 3 km ir darbas sąvartoje
	1000 m3
	Grunto kasimas ekskavatoriumi, pakraunant į savivarčius. Grunto pervežimas ir iškrovimas. Grunto sąvartoje perstūmimas ir išlyginimas ir kt. pagalbiniai darbai.

	9.6.
	Kelkraščio išorinės briaunos atstatymas, naudojant greiderį
	km
	Greideriu nupjauti nelygumus, velėną nuo išorinės kelkraščio briaunos. Velėnas pakrauti ir išvežti. Atstatyti kelkraščio plotį pagal volą, lyginant rankiniu būdu.

	9.7.
	Kelkraščių iš birių medžiagų paaukštėjimų pašalinimo paskleidžiant kelio dangoje darbai
	1 km
	Kelkraščių, kurie yra iškilę aukščiau už esantį kelio dangos profilį, nuėmimas vykdomas greideriu, formuojant kelkraštį su nuolydžiu iki 6 %, neleidžiant jam iškilti aukščiau žvyro dangos ir užtikrinant vandens nutekėjimą nuo kelio.
Įkainis už darbą turės būti pateiktas eurais už 1 km 1 pravažiavimą.

	9.8.
	Skaldos pagrindo sluoksnio iš nesurištojo mineralinių medžiagų mišinio įrengimas
	1 m3
	Kelio dangos konstrukcijos pagrindo sluoksnio atstatymas (užpilant išdaužas (išplovas) naujomis medžiagomis) ar įrengimas iš nesurištuoju mineralinių medžiagų (žvyro ar kt.)) skaldos 0/45 arba 0/56 frakcijos mišiniu, sutankinant.
Darbo procesas: nuleisti vandenį (jei jis susikaupęs), išpilti reikiamą kiekį nesurištojo mineralinių medžiagų mišinio skaldos, 0/45 ar 0/56 frakcijos, paskleisti, užtaisytas vietas sutankinti. 
Į šį įkainį turi būti įskaičiuota: skalda, jos atvežimas, paskleidimas ir sutankinimas.

	9.9.
	Sluoksnio iš nesurištojo mineralinių medžiagų mišinio įrengimas
	1 m3
	Įdubių, įlūžių ir kitų nelygumų ištaisymas (užpilant naujomis medžiagomis) ar sluoksnio įrengimas iš nesurištųjų mineralinių medžiagų mišinio, sutankinant.
Darbo procesas: išpilti reikiamą kiekį nesurištojo mineralinių medžiagų (žvyro, smėlio arba žvyro - smėlio) mišinio ir paskleisti greideriu, išlaikant dangos skersinį profilį vandens nutekėjimui, sutankinti.
Į šį įkainį turi būti įskaičiuota: nesurištasis mineralinių medžiagų mišinys, jo atvežimas, paskleidimas ir sutankinimas.

	9.10.
	Skersinių nuolydžių taisymas nepridedant naujų medžiagų
	1000 m2
	Skersinių nuolydžių ištaisymas nepridedant naujų medžiagų. Tiesiuose kelio ruožuose ir didelio spindulio kreivėse skersiniai nuolydžiai gali būti nuo 2,5 % iki 6,5 %.
Darbo procesas: 
·  ištaisyti skersinius nuolydžius greideriu (pravažiuojant tris kartus viena vieta).
·  lengvai sutankinti paviršių, pravažiuojant ogreideriu du kartus viena vieta.
·  pagal  poreikį gali būti pridedama nauja medžiaga skersiniams nuolydžiams atstatyti.
 Į šio įkainio darbų kainą nesurištojo mineralinio medžiagų mišinio, jo paskleidimo ir sutankinimo darbų kaina neįskaičiuojama. Tam būtų papildomai taikomi techninės specifikacijos – užduoties 9.8 arba 9.9 įkainiai. Nesurištųjų mineralinių medžiagų mišinių atvežimas bei išpylimas, paskleidimas, nuolydžių ištaisymas. Sutankinimas važiuojant greideriui. 

	9.11.
	Dangos sluoksnio įrengimas (papildymas) iš nesurištųjų mineralinių medžiagų mišinio 0/32 
	1000 m2
	Dangos sluoksnio atstatymas, pridedant naujų medžiagų vidutiniam 80 mm storio sluoksniui, sutankinimas.
Darbo procesas:
- nesurištųjų mineralinių medžiagų mišinio (fr. 0/32) atvežimas vidutiniam 80 mm storio sluoksniui ir paskleidimas;
- tankinimas važiuojant greideriu. 

	9.12.
	Keičiant sluoksnio storį, kiekvienam kitam cm pridėti (arba atimti)
	1000 m2
	Taikoma 9.11 įkainiui koreguoti, norint kiekvienam kitam įrengiamo sluoksnio storio cm padidinti ar sumažinti. 

	9.13.
	Sąnašų pašalinimas iš pralaidų vamzdyno
	vnt.
	Sąnašomis užsikimšusių pralaidos vamzdžių išvalymas.
Darbo procesas:
– stambesnių atsitiktinių daiktų surinkimas ir išnešimas;
– pakrovimas į autotransporto priemones ir išvežimas;
– dumblo, smėlio sąnašų pašalinimas rankiniu būdu kastuvais (kai pralaidos skersmuo 1 m ir daugiau) ar grandikliais (kai pralaidos skersmuo mažesnis kaip 1 m), mechanizuotu būdu išplaunant hidromonitoriais, suspausto oro srove arba abiem būdais;
– sąnašų paskleidimas šalikelėje, kai sąnašų kiekis nedidelis (iki 0,1 m³);
– sąnašų pakrovimas į autotransporto priemones ir išvežimas 3 km atstumu, kai sąnašų kiekis didesnis kaip 0,1 m³.

	9.14.
	Pralaidos žiedų sandūrų pažaidų šalinimas  
	vnt.
	Ištrupėjusio betono pralaidos žiedų sujungimuose sutvarkymas.
Darbo procesas:
– paviršiaus valymas (gali būti pašiurkštinamas). Iš pralaidų vidinės pusės sandūrų užpildymas dervuotomis pakulomis; užtepimas cementiniu skiediniu. Atliekų pašalinimas. Vadovautis, kai pralaidos skersmuo 1 m ir didesnis:
– žiedų atkasimas, naudojant mechanizmus arba rankiniu būdu; 
– sandūrų užpildymas bitumine mastika, betono mišiniu armuojant 30 cm pločio armatūriniu tinkleliu. Nusėdusių tarp žiedų vietų išlyginimas betono sluoksniu. Paviršiaus užtepimas cementiniu skiediniu;
– pagrindo ir dangos atkūrimas.

	9.15.
	Pralaidos įrengimas iš gofruotų plastikinių vamzdžių
	m
	Kai pažeistų pralaidų elementų defektų neįmanoma atstatyti (žiedai sulūžę) ar reikalinga įrengti naują pralaidą. Visų rūšių (betoniniai, metaliniai, plastikiniai) nepataisomai pažeisti pralaidų vamzdžiai keičiami gofruotais plastikiniais vamzdžiais, kurių diametras priklausomai nuo praleidžiamo vandens kiekio yra 300 mm, 400 mm, 600 mm, 800 mm,1000 mm.
Darbo procesas:
- dangos ir pagrindo nuo esamos pralaidos atkasimas;
- sulaužytų betoninės pralaidos žiedų iškėlimas rankiniu būdu arba mechanizuotai ir pakrovimas į autotransportą;
- tranšėjos dugno išlyginimas ir smėlio pagrindo įrengimas, sutankinimas;
- vamzdžio paklojimas;
– užpylimas, dangos konstrukcijos pagrindo ir dangos atstatymas.
Įkainis už darbą turės būti pateiktas eurais už 1 m ilgio pralaidos (nurodyto skersmens) įrengimą.


10.  Nurodyti darbų kiekiai Preliminariame darbų kiekių žiniaraštyje yra preliminarūs. Pirkėjas sumoka Rangovui už faktiškai atliktus darbus fiksuotais įkainiais, neviršijant pradinės sutarties vertės (techninės specifikacijos -užduoties priedas Nr. 1).
11. Visi numatomi darbai privalo būti atliekami bei priduodami vadovaujantis Statybos įstatymu, galiojančiais statybos techniniai reglamentais, statybos normomis ir taisyklėmis, higienos normomis ir taisyklėmis bei kitais statybas reglamentuojančiais dokumentais. Taip pat vadovautis Automobilių kelių dangos konstrukcijos sluoksnių be rišiklių įrengimo taisyklėmis ĮT SBR 19, Statybos techniniu reglamentu STR 2.06.04:2014 „Gatvės ir vietinės reikšmės keliai. Bendrieji reikalavimai“, Vietinės reikšmės kelių (gatvių) defektų (pažaidų) nustatymo ir statybos darbų rūšies parinkimo rekomendacijomis 2016-05-04 patvirtintomis Lietuvos automobilių kelių direkcijos direktoriaus įsakymu Nr. V-258 ,,Dėl vietinės reikšmės kelių (gatvių) defektų (pažaidų) nustatymo ir statybos darbų rūšies parinkimo rekomendacijų patvirtinimo, Statybos techniniu reglamentu STR 2.06.02:2001 „Tiltai ir tuneliai. Bendrieji reikalavimai“ nuostatomis (taikoma pralaidų taisymui) ir kitais teisės aktais privalomais sutarties vykdymo metu, bei naujais priimtais teisės aktais, jeigu jie susiję su perkamų darbų atlikimu. Darbai vykdomi taip, kad būtų užtikrintas nepertraukiamas ir saugus eismas. Naudojamos medžiagos turi atitikti Automobilių kelių mineralinių medžiagų mišinių, naudojamų sluoksniams be rišiklių, aprašo TRA SBR 19 techninius reikalavimus.
12.  Darbai vykdomi pagal poreikį ir skiriamas lėšas. Seniūnai ir/arba Užsakovo asmuo, atsakingas už Sutarties vykdymą, teikia darbų užsakymą raštu (el. paštu). Darbų užsakymo paraiškoje turi būti nurodomas  vietinės reikšmės kelio (gatvės) numeris, pavadinimas, apytikslis kelio ruožo ilgis, ruožo pradžios ir pabaigos koordinatės, planuojami darbai, aprašomi defektai.
13.  Darbų atlikimo terminai: 
13.1. paprastojo remonto darbai: paprastojo remonto darbų aprašui parengti ir pagal Užsakovo pateiktas pastabas pataisyti - 30 kalendorinių dienų nuo užsakymo pateikimo rangovui dienos. Statybos darbai turi būti atlikti per 60 kalendorinių dienų nuo paprastojo remonto darbų aprašo patvirtinimo; 
13.2. priežiūros darbai: atliekant statinio (kelio) priežiūros darbus projektas nerengiamas. Priežiūros darbų atlikimo terminas – 30 kalendorinių dienų nuo užsakymo pateikimo dienos.
14.  Rangovas iki kiekvieno kalendorinio mėnesio 25 dienos pateikia Atliktų darbų aktą, kurį prieš tai suderina su seniūnu ir atliktų darbų ir išlaidų apmokėjimo pažymą, pateikia popierinį statybos darbų žurnalą kartu su panaudotų medžiagų eksploatacinių savybių deklaracijomis. Visi Darbai ir Paslaugos laikomi užbaigtais sudarius Darbų perdavimo – priėmimo aktą. Šis aktas išduodamas tik tada, kai visiškai pašalinti Statytojo (Užsakovo) nustatyti statybos darbų ar jų etapų trūkumai, defektai ir (ar) netikslumai ir įvykdyti visi Sutartyje numatyti įsipareigojimai. 
15.  Rangovas perkamiems darbams taiko aplinkos apsaugos vadybos sistemą LST EN ISO 14001 „Aplinkos vadybos sistemos“. Reikalavimai ir naudojimo gairės arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. Atitiktį reikalavimui įrodantys dokumentai (pateikiami pirkimo procedūros metu, pirkimo dokumentuose nustatyta tvarka): nepriklausomos įstaigos išduotas sertifikatas. perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų, priimami ir kiti tiekėjo lygiaverčių aplinkos apsaugos vadybos užtikrinimo priemonių įrodymai, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikiami įrodymai, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.
16.  Užsakovas pasilieka teisę atlikti kontrolinius bandymus.

PRIDEDAMA. Preliminarus darbų kiekių žiniaraštis, 1 lapas.

Statybos ir infrastruktūros plėtros
skyriaus vedėjas		                                     		      		                                            Nerijus Malinauskas
				
Parengė: 
Statybos ir infrastruktūros plėtros skyriaus                                            
vyr. specialistė                                                                                         Agnė Lazauskienė       



Techninės specifikacijos – užduoties priedas Nr. 1

Preliminarus darbų kiekių žiniaraštis

	Eil.
Nr.
	Darbų (Paslaugų) pavadinimas
	Matavimo vnt.
	Preliminarūs kiekiai

	1
	2
	3
	4

	1. 
	Paprastojo remonto aprašo parengimas
	vnt.
	9

	2. 
	Kelio ašinės linijos ir kelio juostos nužymėjimas trasoje
	km
	13

	3. 
	Želdinių (krūmų) kirtimas
	100 m2
	70

	4. 
	Kelmų šalinimas
	10 vnt.
	10

	5. 
	Užslinkusio grunto griovyje pašalinimas, šlaitų planiravimas
	km
	7

	6. 
	Griovio ar užaukštėjusių kelkraščių kasimo ekskavatoriumi ir iškasto grunto paskleidimo darbai
	1000 m3
	5

	7. 
	Kelių griovių atstatymas (kasimas) ekskavatoriumi, pakrovimas į savivarčius, vežiojimas iki 3 km ir darbas sąvartoje
	1000 m3
	3

	8. 
	Kelkraščio išorinės briaunos atstatymas, naudojant greiderį
	km
	10

	9. 
	Kelkraščių iš birių medžiagų paaukštėjimų pašalinimo paskleidžiant kelio dangoje darbai
	1 km
	50

	10. 
	Skaldos pagrindo sluoksnio iš nesurištojo mineralinių medžiagų mišinio įrengimas
	1 m3
	800

	11. 
	Sluoksnio iš nesurištojo mineralinių medžiagų mišinio įrengimas
	1 m3
	600

	12. 
	Skersinių nuolydžių taisymas nepridedant naujų medžiagų
	1000 m2
	95

	13. 
	Nusidėvėjusio sluoksnio atnaujinimas  
	1000 m2
	95

	14. 
	Keičiant sluoksnio storį, kiekvienamkitam cm pridėti 
	1000 m2
	95

	15. 
	Sąnašų pašalinimas iš pralaidų vamzdyno
	vnt.
	5

	16. 
	Pralaidos žiedų sandūrų pažaidų šalinimas  
	vnt.
	5

	17. 
	Signalinių stulpelių pastatymas
	vnt.
	6

	18. 
	Pralaidos įrengimas iš gofruotų plastikinių vamzdžių 300 mm skersmens vamzdžių
	m
	50

	19. 
	Pralaidos įrengimas iš gofruotų plastikinių vamzdžių 400 mm skersmens vamzdžių
	m
	30

	20. 
	Pralaidos įrengimas iš gofruotų plastikinių vamzdžių 600 mm skersmens vamzdžių
	m
	30

	21. 
	Pralaidos įrengimas iš gofruotų plastikinių vamzdžių 800 mm skersmens vamzdžių
	m
	12

	22. 
	Pralaidos įrengimas iš gofruotų plastikinių vamzdžių 1000 mm skersmens vamzdžių
	m
	12

	23. 
	Topografinė nuotrauka (po statybos darbų)
	vnt.
	9


[bookmark: _Hlk144359056]Pateikiami preliminarūs perkamų darbų/paslaugų kiekiai. Perkančioji organizacija tikslius darbų/paslaugų kiekius, atsižvelgdama į pasiūlytus įkainius ir turimas lėšas, nurodys užsakyme.




Priedas Nr. 3

Užsakovas:   Utenos rajono savivaldybės administracija
Objektas:   Utenos rajono vietinės reikšmės viešųjų kelių su žvyro danga paprastojo remonto ir priežiūros  darbai
Sutarties Nr.: ……………………………………………………
Rangovas:     ……………………………………………………


ATLIKTŲ DARBŲ AKTAS  NR.

Už 2025 m. ...........  mėn.

	Eil.
Nr.
	Objektas ir jo apibūdinimas,  atlikimo vieta
	Mato
vnt.
	Kiekis
	Įkainis, Eur
be PVM
	Kaina, Eur  be
PVM

	1.
	

	
	
	
	

	2.
	

	
	
	
	

	3.
	

	
	
	
	

	4.
	

	
	
	
	

	Iš viso, Eur be PVM
	

	PVM (21%), Eur
	

	Iš viso, Eur su PVM
	



Seniūnas:

2025 m. ……………. mėn. … d                             


Užsakovas:	                                                           Tiekėjas:

Utenos rajono savivaldybės administracija          ……………………………………



2025 m. ……………. mėn. … d                             2025 m. ……………. mėn. … d







Priedas Nr. 3
					                                                   F-3
Užsakovas:	…………………………………………………….
Rangovas:     …………………………………………………….

Atliktų darbų ir išlaidų apmokėjimo
P A Ž Y M A  Nr. 
2025 m.  ……………………………  mėn.
 					(eurais, ct.)
	Eil. Nr.
	Objekto pavadinimas
	(Rangovas)
	Rangos sutarties Nr.
	Objekto kaina
	Įvykdyta darbų

	
	
	
	
	
	Nuo darbų pradžios 
	Nuo metų pradžios
	Per ataskaitinį laikotarpį

	
	
	
	
	
	
	Darbų vertė
	PVM
	Iš viso
	Darbų vertė
	PVM
	Iš viso

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	


Užsakovas:	………………………………..				Tiekėjas:	…………………………………….
A.V.							A.V.
2025 m. ………………….. mėn. ……. d.					2025 m. ………………….. mėn. ……. d.

(Rangovo pavadinimas)
atstovas:	
............................................................

2025 m. ………………….. mėn. ……. d.

Priedas Nr. 4 


DARBŲ PERDAVIMO-PRIĖMIMO AKTAS


	Akto data 
	
	Akto Nr.
	

	Sutarties pavadinimas
	

	Sutarties data
	
	Sutarties Nr.
	

	Užsakovas
	

	Rangovas
	

	Priimami Darbai
	☐  – [nurodyti vietinės reikšmės kelio  Nr., pavadinimą, statybos darbų rūšį ] Dalis
☐  – visi Darbai pagal Sutartį

	Darbų priėmimas
	Šalys patvirtina, kad Rangovas užbaigė Darbus, nurodytus šiame akte, pagal Sutarties sąlygų reikalavimus, tai yra, pateikė Užsakovui visus Sutarties sąlygose nurodytus tinkamus dokumentus žemiau nurodytą Darbų pabaigos dieną.

Rangovas perduoda, o Užsakovas priima Darbus:

☐  – be išlygų

☐  – su išlygomis, nurodytomis Defektų akte


	Darbų pabaigos data
	[nurodyti datą, kada Rangovas pateikė Užsakovui visus Sutarties sąlygose nurodytus tinkamus dokumentus, įrodančius, kad Rangovas užbaigė visus Darbus arba Dalį )]

	Sutarties kaina
	[...] EUR, įskaitant PVM

	Defektų aktas
	☐  – pridedamas



Šalių atstovų parašai

